
Z A P I S N I K
26. sjednice Vijeća Mjesnog odbora Jarun, 18. svibnja 2023. u prostorijama Mjesnog odbora Jarun, Hrgovići 57a, s početkom u 19,30 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Ljiljana Marks-Šikić, Krešimir Petlić, Damir Švizer, Lora Rajić, Nikica Mihaljević, Lea Galović, Franjo Klečina, Petar Vranjković

ODSUTNI ČLANOVI VIJEĆA:
Vladimir Slošić, Hrvoje Kuharić

Predsjedava: Ljiljana Marks-Šikić, predsjednica Vijeća.
Zapisnik vodi: Lea Galović, članica Vijeća
	
Predsjednica konstatira da je prisutno 9 od 11 članova Vijeća, što znači da Vijeće može pravovaljano odlučivati te otvara 26. sjednicu Vijeća Mjesnog odbora.
	Vijeće s 8glasova ZA i 1 PROTIV prihvaća tekst Zapisnika 25. sjednice Vijeća Mjesnog odbora Jarun, održane 20. travnja 2023. godine.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Prijedlog iscrtavanja zabrane zaustavljanja i parkiranja u Ulici Predraga Heruca 7 
2. Davanje mišljena na prometni elaborat „Dopuna semaforizacije na Horvaćanskoj cesti od ulice Srednjaci do ulice Svilokvići“
3. Prijedlog Izmjena i dopuna Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama, prijedlozi ažuriranja površina za kretanje pasa bez povodca i parkove za pse
4. Pitanja, prijedlozi i obavijesti

Ad 1. Prijedlog iscrtavanja zabrane zaustavljanja i parkiranja u Ulici Predraga Heruca 7 
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga reda.
	Vijeće bez rasprave sa 6 glasova ZA, 1 PROTIV i 2 SUZDRŽANA donosi

Z A K LJ U Č A K
	o prijedlogu iscrtavanja zabrane zaustavljanja i parkiranja 
u Ulici Predraga Heruca 7

1. Vijeće Mjesnog odbora Jarun razmatralo je prijedlog o iscrtavanju zabrane zaustavljanja i parkiranja u Ulici Predraga Heruca 7.
2. Vijeće je suglasno te predlaže obilježavanje horizontalne signalizacije „zabrana zaustavljanja i parkiranja“ u Ulici Predraga Heruca od kbr. 7 do 11 prema skici iz Geoportala.
3. Ovaj zaključak dostavlja se Vijeću Gradske četvrti Trešnjevka-jug.






[image: https://geoportal.zagreb.hr/Temp/17.5.2023._Ispis_GeoportalZG_6hStY_QpOk-0BnaaZrFZIA.jpeg]

Ad 2. Davanje mišljena na prometni elaborat „Dopuna semaforizacije na Horvaćanskoj cesti od ulice Srednjaci do ulice Svilokvići“
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga reda.
	Vijeće bez rasprave sa 6 glasova ZA, 1 PROTIV i 2 SUZDRŽANA donosi

Z A K LJ U Č A K
	o davanju mišljenja na prometni elaborat „Dopuna semaforizacije na 
	Horvaćanskoj cesti od ulice Srednjaci do ulice Svilkovići“

1. Vijeće Mjesnog odbora Jarun razmatralo je podnesak Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano za davanje mišljenja na prometni elaborat „Dopuna semaforizacije na Horvaćanskoj cesti od ulice Srednjaci do ulice Svilkovići“
2. Vijeće je suglasno s predmetnim prometnim elaboratom.
3. Ovaj zaključak dostavlja se Vijeću Gradske četvrti Trešnjevka-jug.

Ad 3. Prijedlog Izmjena i dopuna Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama, prijedlozi ažuriranja površina za kretanje pasa bez povodca i parkove za pse
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga reda.
U raspravi sudjeluju: Mario Devčić, Lora Rajić, Ljiljana Marks-Šikić, Krešimir Petrlić, Damir Švizer.	
Vijeće sa 6 glasova ZA i 1 PROTIV donosi
Z A K LJ U Č A K
o davanju prijedloga površina za kretanje pasa bez povodca, uz nadzor i odgovornost posjednika, povodom izrade nacrta prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama

1. Vijeće Mjesnog odbora Jarun razmatralo je prijedlog Gradskog ureda za gospodarstvo, ekološku održivost i strategijsko planiranje kojim se moli dostava prijedloga Vijeća Gradske četvrti koji će sadržavati prijedloge površina za kretanje pasa bez povodca, uz nadzor i odgovornost posjednika, a koje su bile utvrđene člankom 17. Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama (Službeni glasnik Grada Zagreba 28/18).
5. Vijeće predlaže da se zelena površina, odnosno park za pse u ulici Hrgovići, unutar RSC Jarun, uvrsti u prijedlog površina za kretanje pasa bez povodca.
6. Ovaj zaključak dostavlja se Vijeću Gradske četvrti Trešnjevka-jug.

Ad. 4. Pitanja, prijedlozi i obavijesti

	Predsjednica Vijeća obaviještava članove Vijeće o „Danima Trešnjevke-jug“, odnosno o segmentu koji se odnosi na područje Mjesnog odbora Jarun.

	Član Vijeća, Franjo Klečina, postavlja upit o realizaciji pješačkog prijelaza u Vrisničkoj ulici prema izdanome rješenju. Predsjednica odgovora da će se uputiti požurnica za iscrtavanjem pješačkog prijelaza u Vrisničkoj ulici.

	Član Vijeća, Franjo Klečina, postavio je upit da li će Vijeće Mjesnog odbora Jarun obilježiti Dan državnosti i Dan branitelja, 30. svibnja 2023.. Predsjednica odgovora da je obilježavanje tih dana u ingerenciji Grada te će biti obaviješteni svi članovi Vijeća, a Vijeće Mjesnog odbora Jarun ne planira posebne aktivnosti.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu. 

Sjednica završena u 20:10 sati.
KLASA:024-08/23-003/1019
URBROJ: 251-13-11-15/007-23-2
[bookmark: _GoBack]U Zagrebu, 18. svibnja 2023.
Zapisnik sastavila: 
Lea Galović		  

